钦定古今图书集成/明伦汇编/氏族典/第225卷 > 《廖用贤尚友录》 > 杨珧
## 钦定古今图书集成/明伦汇编/氏族典/第225卷 > 《廖用贤尚友录》 > 杨珧

按《晋书杨骏传》：“骏弟珧，字文琚，历位尚书令、卫将军，
素有名称，得幸于武帝，时望在骏前。以兄贵盛，知权
宠不可居，固求逊位，听之。珧初以退让称，晚乃合朋
党，构出齐王攸、中护军羊琇与北军中候成粲谋，欲
因见珧而手刃之，珧知而辞疾不出。及珧临刑，当时
皆谓宜为申理。而贾氏族党待诸杨如仇，促行刑者”，
遂斩之。